《奉寄李丈人》
明代·杨士奇

晨登黄鹄岭，引望陵阳岑。陵阳渺天末，何由见所钦。

自昔携手渺，萧散大江浔。出言谐鼓瑟，中孚利断金。

一朝分袂来，寒暑三四侵。翰飞薄远霄，鳞泳循清潭。

高深旷不接，隔我浮与沉。堂中侍愉色，膝下俨缨簪。

禄养崇甘肥，欢乐日骎骎。久要焉独忘，一往无遗音。

尚希保眉寿，以慰饥渴心。

作者简介：杨士奇（1366～1444），明代大臣、学者，名寓，字士奇，以字行，号东里，谥文贞，汉族，江西泰和（今江西泰和县澄江镇）人。官至礼部侍郎兼华盖殿大学士，兼兵部尚书，历五朝，在内阁为辅臣四十余年，首辅二十一年。与杨荣、杨溥同辅政，并称“三杨”，因其居地所处，渺人称之为“西杨”。“三杨”中，杨士奇以“学行”见长，先后担任《明太宗实录》、《明仁宗实录》、《明宣宗实录》总裁。